Rozsudok Všeobecného súdu z 22. októbra 2025 – Guceriev/Rada
(vec T-233/24)1
„Spoločná zahraničná a bezpečnostná politika – Reštriktívne opatrenia prijaté vzhľadom na situáciu v Bielorusku a zapojenie Bieloruska do ruskej agresie voči Ukrajine – Zmrazenie finančných prostriedkov – Obmedzenie vstupu na územie členských štátov – Zoznam osôb, subjektov a orgánov, na ktoré sa vzťahuje zmrazenie finančných prostriedkov a hospodárskych zdrojov alebo na ktoré sa vzťahujú obmedzenia vstupu na územie členských štátov – Ponechanie mena žalobcu na zoznamoch – Nesprávne posúdenie“
Jazyk konania: angličtina
Účastníci konania
Žalobca: Michail Safarbekovič Guceriev (Moskva, Rusko) (v zastúpení: B. Kennelly, SC, J. Pobjoy, barrister a D. Anderson, avocat)
Žalovaná: Rada Európskej únie (v zastúpení: E. Kübler a A. Antoniadis, splnomocnení zástupcovia)
Predmet veci
Svojou žalobou podanou na základe článku 263 ZFEÚ sa žalobca domáha zrušenia rozhodnutia Rady (SZBP) 2024/769 z 26. februára 2024, ktorým sa mení rozhodnutie 2012/642/SZBP o reštriktívnych opatreniach vzhľadom na situáciu v Bielorusku a zapojenie Bieloruska do agresie Ruska voči Ukrajine (Ú. v. EÚ L, 2024/769), ako aj vykonávacieho nariadenia Rady (EÚ) 2024/768 z 26. februára 2024, ktorým sa vykonáva článok 8a nariadenia (ES) č. 765/2006 o reštriktívnych opatreniach vzhľadom na situáciu v Bielorusku a zapojenie Bieloruska do agresie Ruska voči Ukrajine (Ú. v. EÚ L, 2024/768), v rozsahu, v akom sa ho tieto akty týkajú.
Výrok rozsudku
Rozhodnutie Rady (SZBP) 2024/769 z 26. februára 2024, ktorým sa mení rozhodnutie 2012/642/SZBP o reštriktívnych opatreniach vzhľadom na situáciu v Bielorusku a zapojenie Bieloruska do agresie Ruska voči Ukrajine a vykonávacie nariadenie Rady (EÚ) 2024/768 z 26. februára 2024, ktorým sa vykonáva článok 8a nariadenia (ES) č. 765/2006 o reštriktívnych opatreniach vzhľadom na situáciu v Bielorusku a zapojenie Bieloruska do agresie Ruska voči Ukrajine sa zrušujú v rozsahu, v akom sa týkajú pána Michaila Safarbekoviča Gucerieva.
Rada Európskej únie je povinná nahradiť trovy konania.
____________
1 Ú. v. EÚ C, C/2024/3789, 24.6.2024.